Etthjulssykkel

Etthjulssykkel eller enhjuling er en sykkel med ett hjul. Hjulet drives med pedaler – med unntak av «Impossible Wheel» som ikke har pedaler. Om pedalene ikke er montert på senter av hjulet kalles fartøyet «Ultimate Wheel»  forkortet til UW. Ultimate Wheel er uten noen norsk oversettelse. Høye etthjulssykler bruker kjede. Utbredelsen i Norge er minimal, men økende. Trubaduren Arnie Norse er en av dem som er kjent for å bruke etthjulssykkel. Han spilte gitar og sang mens han syklet.

Læringskurven for å klare å sykle på etthjulssykkel er svært bratt. En god start er å sykle langs et gjerde på et jevnt horisontalt underlag. Et anslag på treningstid som trengs for å frigjøre seg fra støtte for en gjennomsnittlig tohjulssyklist er 3 timer. Etter frigjøring fra gjerde er læringskurven betydelig lavere.

Nye momenter krever ofte like lang trening som å frigjøre seg fra gjerde. Eksempel: sykling i bratte bakker, sykle i ring, entre sykkelen uten støtte, holde samme posisjon.

Etthjulssykling har litt til felles med bakhjulssykling, som ofte anses som enklere. Erfaringen er likevel klar; det krever langt mer trening for å beherske bakhjulssykling enn etthjulssykling.

Etthjulssykler 
Det finnes mange forskjellige typer og størrelser på etthjulssykler. Det finnes fire "vanlige" størrelser på hjulene som er da 19", 20", 24" og 36". 
 19" etthjulssyklene brukes vanligvis av barn som lærer å sykle for første gang.
 20" etthjulssyklene brukes vanligvis til MUnisykling og Trials- og street og flatland.
 24" etthjulssyklene brukes vanligvis til MUnisykling.
 36" etthjulssyklene brukes vanligvis til etthjulssykling på landevei.

"MUnicycle" 

En "MUnicycle" er en etthjulssykkel som brukes til terrengsykling på ett hjul. Det finnes ikke et ord på norsk for disse etthjulssykler. Disse sykler er i klassen 20" (for barn), 24" og 26". De har forsterkede gafler og tykke (som oftest over 2" brede) felger laget av stål eller aluminium, håndtak under setet foran og bak, og kraftige dekk. Noen "MUnicycles" har bremser og gir.

"Impossible Wheel" 
Et Impossible Wheel eller en BC Wheel er et hjul med en stang ut fra senter av hjulet. Disse entres lettest ved å sette fart på hjulet, løpe etter og hoppe på begge sider av hjulet samtidig.

Kjente etthjulssyklister 
De fleste kjente etthjulssyklister er utenlandske og ikke fra Norge. Blant de mest kjente er:
 Kris Holm          
 John Foss
 Kaleigh Grainger

Beskyttelse 
Avhengig av hvilken gren av etthjulssykling man driver med så bør man uannsett ha på seg grunnleggende beskyttelsesutstyr. Blant annet:
 Sykkelhjelm
 Sykkelhansker  

De som driver med MUnicycling og andre street- og trialetthjulssykling pleier å bruke:
 Stisykkel- eller BMXhjelm
 Downhill- eller stisykkelhansker
 Legg- og knebeskytere
 Sykkel shorts med polstring ved skrittet og lårene

Lære å sykle etthjulssykkel 
Å lære å sykle etthjulssykkel kan ta en del tid, ca. 15 timer. Det handler vel så mye om det psykiske som det fysiske. Du trener dermed balanse, styrker bein, armer og rygg og får en god utfordring. Guider for etthjulssykkel kan du finne under «Eksterne lenker» til denne siden.

Engelske benevnelser 
 Etthjulssykkel – Unicycle.
 Etthjulssykkel med pedaler montert andre steder enn midt på – Ultimate Wheel.
 Etthjulssykkel uten pedaler – Impossible Wheel (BC Wheel).
 En terrengorientert etthjulssykkel – MUnicycle (MountainUnicycle)

Eksterne lenker 
 
 Enhjulingsida – Plassen for enhjuling. Nyheter, guider, artikler, spill og moro, filmer om enhjuling.
 Diskusjonsforum for etthjulssykkel
 Gode tips for å lære seg Impossible Wheel
 Forum Skandinaviskt Enhjulingsforum
 Enhjulos.com Norges største klubb
 på1hjul Skandinavisk Enhjulings-Magasin

Sykler